Afellaḥ yewwi-d tiṭṭawin-idin, iwella-d ɣer teddart. Tahyuyt teṭṭleb seg tsednan qič n terjin d lɛafiyt, wwint-as-t-id, teddem qič seg uzaw-idin i as-d-yessiɣ ufiɣer , teḥreq-it. Zaw-aya yessiɣ-as-t-id di it-tufa deg ubrid yemmut si sqeḍ, yegzem-it ujris, iḥellel-itt ad t-jmeɛ ad asyuɛa lxir ur tettendemmay ca fell-as. Teddem-it tehyuyt, tewwi-t di tgara-nnes ɣer teddart teffer-it al mani yehma lḥal tesserg-it-id. Fiɣer di yekker ad irewweḥ, yuc-as qič seg uzaw n yiri-nnes yenna-as : « Ald ad tesḥeqqed tɣawsa ad t-ḥerqed ».